open-index/open-wikipedia-markdown huggingface dataset:
Τικουλτί Νινουρτά Α΄

Ο **Τικουλτί Νινουρτά Α**', ήταν βασιλιάς της Ασσυρίας (1245 π.Χ. - 1208 π.Χ.), γιος και διάδοχος του βασιλιά της Ασσυρίας Σαλμανασέρ Α'. Φτάνοντας στο αποκορύφωμα της ισχύος της **Α' Ασσυριακής αυτοκρατορίας** στις αρχές της βασιλείας του ο βασιλιάς των Χετταίων Τανταλίγια Δ΄ έκανε εμπορική συμφωνία με τους Αμορρίτες για τον εμπορικό αποκλεισμό της Ασσυρίας. Στη συνθήκη αυτή όπως είναι γνωστό απαγορεύτηκε το εμπόριο στους Αχαιούς - Αχιγιάβα οι οποίοι ώς τότε βρίσκονταν σε τακτικές επαφές με τους Ασσύριους αλλά παρ'όλα αυτά ο Τανταλίγιας Δ' δεν γλύτωσε τη μεγάλη συντριβή από τον Τουκουλτί Νινουρτά στη **μάχη του Νιρίγια** (1230 π.χ.). Στη συνέχεια ο Τουκουλτί Νινουρτά Α' κατέκτησε τη Βαβυλώνα, αιχμαλώτισε τον βασιλιά Καστιλιά Δ' τερματίζοντας οριστικά την Κασσίτικη κατοχή της Βαβυλώνας. Η Βαβυλώνα έγινε επαρχία της Ασσυρίας, ο ίδιος ο Τουκουλτί Νινουρτά την έκανε έδρα του για 7 χρόνια. Πήρε τον τίτλο του **βασιλιά του Σουμέρ και του Ακκάδ** σε μίμηση του μεγάλου προγόνου του Σαργών του Ακκάδ. Έσφαξε πολλούς Βαβυλώνιους και λεηλάτησε όλους τους ναούς κλέβοντας το άγαλμα του Μαρδούκ κάτι που έφερε την οργή των ιερατείων ως πράξη ιεροσυλίας. Ήρθε σε σύγκρουση ακόμα και με το ιερατείο του Ασσούρ. Τα τελευταία χρόνια της βασιλείας του επαναστάτησαν οι γιοί του, τον δολοφόνησαν και ένας από αυτούς ο Ασούρ-ναντίν-απλί τού πήρε τον θρόνο.

## Πηγές
**The Cambridge Ancient History, I. E. S. Edwards, C. J. Gadd, N. G. L. Hammond, (ed) I. E. S. Edwards, C. J. Gadd, N. G. L. Hammond, Edition 3, revised, Cambridge University Press, 1975*

## Εξωτερικοί σύνδεσμοι
* 

Κατηγορία:Βασιλείς της Ασσυρίας
Σαλμανασέρ Α΄

Ο **Σαλμανασέρ Α´**, ήταν βασιλιάς της Ασσυρίας (1275 π.Χ. - 1245 π.Χ.), γιος και διάδοχος του βασιλιά της Ασσυρίας Αντάντ Νιραρί Α'.  Ένας σκληρός πολεμοχαρής βασιλιάς νίκησε αμέσως οκτώ βασίλεια στα βόρεια της Ασσυρίας, κατέστρεψε το κάστρο του Αρινού μεταφέροντας τη σκόνη του στο Ασσούρ, κατέλαβε ολόκληρο το βασίλειο των Μιτάννι ενσωματώνοντας το στην Ασσυρία. Κατέκτησε το ισχυρό βασίλειο του Ουραρτού στον Καύκασο και την πολεμική φυλή των Γκουτίς που ζούσε στα βουνά του Ζαγρός στο Ιράν, τύφλωσε 14.400 αιχμαλώτους από το ένα μάτι ενώ ήταν ο πρώτος Ασσύριος βασιλιάς που αποίκησε με αιχμαλώτους τις ερημικές περιοχές της αυτοκρατορίας. Η ισχύς της Ασσυρίας ανέβηκε σημαντικά τόσο που έγινε για πρώτη φορά το ισχυρότερο βασίλειο της Ασία. Ο βασιλιάς των Χετταίων Χατουσίλι Γ΄ ο πρωταγωνιστής της μάχης του Καντές φοβήθηκε τη μεγάλη άνοδο της Ασσυρίας και αναγκάστηκε να συμμαχήσει με τον πρώην μεγάλο του αντίπαλο Φαραώ της Αιγύπτου Ραμσή Β' για να την αντιμετωπίσει (1259).

## Παραπομπές


## Πηγές
**The names means: "[the god] Shulmanu is preeminent"; Georges Roux, Ancient Iraq (Penguin, 3rd ed., 1992), p. 295.*
**Helmut Freydank, AoF 3 (2005), 45-56*.

## Εξωτερικοί σύνδεσμοι
* 

Κατηγορία:Βασιλείς της Ασσυρίας
Αντάντ Νιραρί Α΄

Ο **Αντάντ Νιραρί Α**', ήταν βασιλιάς της Ασσυρίας (1308 π.Χ. - 1275 π.Χ.), γιος του Ενλίλ Νιραρί, αδελφός και διάδοχος του Αρίκ-ντέν-ιλί. Με  τον Αντάντ Νιραρί Α' θα ξεκινήσει η ταχύτατη άνοδος της **Α' Ασσυριακής αυτοκρατορίας**. Ο Αντάντ Νιραρί Α' κατέλαβε το Χανιγκαλβάτ ανατολική επαρχία των Μιτάννι τοποθετώντας δικούς του Ασσύριους κυβερνήτες, συνέτριψε τους Κασσίτες της Βαβυλώνας επεκτείνοντας σημαντικά προς τον νότο τα σύνορα της Ασσυρίας σε βάρος τους. Στα βόρεια κατέλαβε από τους Χετταίους το Καρσεμίς, επεκτείνοντας το ίδιο τα σύνορα του σε βάρος των Χετταίων και των Χουριτών, έκανε πρωτεύουσα του τη Νιμρούδ ονομάζοντας τον εαυτό του "**μεγάλο βασιλιά**" και "**εκλεκτό των θεών**"

## Πηγές

**A. K. Grayson (1972). Assyrian Royal Inscriptions, Volume 1. Otto Harrassowitz. pp. 57–79.*
**Marc Van De Mieroop (2009). The Eastern Mediterranean in the Age of Ramesses II. Wiley-Blackwell. p. 64.*
**J. M. Munn-Rankin (1975). "XXV: Assyrian Military Power, 1300–1200 BC". In I. E. S. Edwards, C. J. Gadd, N. G. L. Hammond, S. Solberger. The Cambridge Ancient History, Volume II, Part 2, History of the Middle East and the Aegean Region, 1380–1000 BC. Cambridge University Press. pp. 274–279.*

Κατηγορία:Βασιλείς της Ασσυρίας
Αρίκ ντεν ιλί

Ο **Αρίκ-ντεν-ιλί** υπήρξε βασιλιάς της Ασσυρίας (1318 π.Χ. - 1308 π.Χ.)μ μεγαλύτερος γιος και διάδοχος του Ενλίλ Νιραρί. Τον διαδέχθηκε ο αδελφός του Αντάντ Νιραρί Α'.

## Πηγές
**K. Fabritius (1998). K. Radner, ed. The Prosopography of the Neo-Assyrian Empire, Volume 1, Part I: A. The Neo-Assyrian Text Corpus Project. pp. 131–132.*

Κατηγορία:Βασιλείς της Ασσυρίας
Ενλίλ Νιραρί

Ο **Ενλίλ Νιραρί**, ήταν βασιλιάς της Ασσυρίας (1329 π.Χ. - 1318 π.Χ.), γιος και διάδοχος του Ασούρ Ουμπαλίτ. Απέκρουσε τον βασιλιά της Βαβυλώνας Κουριζάγλου που είχε τοποθετηθεί από τον πατέρα του, αλλά είχε ξεκινήσει επίθεση εναντίον του στο τέλος της βασιλείας του.

## Πηγές
**Samuel Henry Hooke (1953). Babylonian and Assyrian religion. Hutchinson's University Library. p. 25.*
**Assyrian King List, number 74, “Enlil-nirari, son of Aššur-uballiṭ, ruled for 10 years.”*

Κατηγορία:Βασιλείς της Ασσυρίας
Πανθρακικοί Αγώνες 1925

μικρογραφία|δεξιά|250px|Πανθρακικοί 1925. Οι απονομές των επάθλων από τον μέραρχο Εξαρχάκη και τον ιατρό Σ. Κασιμάτη, πρόεδρο του Γ.Σ. "Ροδόπη".
Οι **Γ΄ Πανθρακικοί Αγώνες 1925** ήταν αθλητικοί αγώνες που διεξήθησαν στην Κομοτηνή από 28 Ιουνίου ως 1 Ιουλίου 1925 με συμμετοχή αθλητών που προέρχονταν από τέσσερις αθλητικούς συλλόγους της Μακεδονίας-Θράκης. Μετείχαν επίσης αθλητές από στρατιωτικές μονάδες της περιοχής. Περιλάμβαναν αγωνίσματα στίβου ανδρών, εφήβων και αγώνα σε δημόσιο δρόμο. Ήταν η δεύτερη φορά, μετά τους Α΄ Πανθρακικούς Αγώνες 1923, που έγιναν Κομοτηνή.

## Η διοργάνωση

Την διοργάνωση των Γ΄ Πανθρακικών αγώνων ανέλαβε ο Γ.Σ. "Ροδόπη" Κομοτηνής, του οποίου πρόεδρος ήταν ο δραστήριος ιατρός Κασιμάτης. Ενεργό ρόλο στη διοργάνωση έπαιξε η Γενική Διοίκηση Θράκης. Συστάθηκε 15μελής οργανωτική επιτροπή από εκλεκτά μέλη της τοπικής κοινωνίας, η οποία προχώρησε στην προετοιμασία του γυμναστηρίου, επισκευή του αγωνιστικού χώρου, καλλωπισμό και ανέγερση δύο αμφιθεατρικών κερκίδων, χωρητικότητας 1.000 θεατών. Πρόεδρος της Επιτροπής ορίστηκε ο μέραρχος Εξαρχάκης με πληρεξούσιο τον Ζ. Μπογιώτα, αντιπρόεδρος ο δήμαρχος Ν. Ζωίδης, ταμίας ο πρόεδρος του Εμπορικού Επιμελητηρίου Ροδόπης Μ. Δεϊμερτζόγλου και μέλη ο διευθυντής της Εθνικής Τράπεζας Νόνης, ο επιτελάρχης Α. Μαγριπλής, ο πρόεδρος του Γυμν. Συλλόγου ιατρός Σεβ. Κασιμάτης, ο επιθεωρητής γυμναστικής Π. Ορεσιτρόφος κ.ά. Για την τελετή έναρξης και τις απονομές κλήθηκε η Δ΄ Στρατιωτική Μουσική από την Καβάλα καθώς και η 1η Προσκοπική Ομάδα Ξάνθης.

Εκτός από το Γ.Σ. Ροδόπη Κομοτηνής, στους αγώνες μετείχαν ο Ορφέας Ξάνθης, ο Κένταυρος Σουφλίου, ο Ερμής Αλεξανδρούπολης, το Δ΄ Σώμα Στρατού. Οι σύλλογοι Δράμας, Καβάλας, Σερρών και οι Μεραρχίες VI, VII και XII, δεν έστειλαν αθλητές αν και είχαν προσκληθεί. Έτσι στους αγώνες μετείχαν μόνο θρακικά σωματεία.

Πολυνίκης των αγώνων αναδείχθηκε, όπως στους Β΄ Πανθρακικούς Αγώνες 1924, ο **[[Ορφέας Ξάνθης]]**, τον οποίο είχε αναλάβει ως γυμναστής ο Σοφοκλής Μάγνης, έμπειρος προπονητής, που επί χρόνια υπήρξε γυμναστής της αθλητικής ομάδας του Πανιωνίου στη Σμύρνη.

### Οι πολυνίκεις
* **Πολυνίκεις αθλητές**:
** **Ανδρών**: Χαράλαμπος Οικονόμου (Ορφέας Ξ.): 3 πρώτες και 2 δεύτερες νίκες.
** **Εφήβων**: Μ. Κωνσταντινίδης (Ροδόπη Κομοτηνής): 4 πρώτες νίκες και 1 δεύτερη.
* **Πολυνίκεις σύλλογοι**:
** **Ανδρών**: Ορφέας Ξάνθης: 11 πρώτες νίκες.
** **Εφήβων**: Ροδόπη Κομοτηνής: 7 πρώτες νίκες.

## Αποτελέσματα

## Βαθμολογίες

Σε κάποια αγωνίσματα υπήρξαν ισοπαλίες.

## Πηγές
* "Οι Γ΄ Πανθρακικοί Αγώνες Κομοτηνή", περ. "Αθλητική Επιθώρησις", Ιούλιος 1925, σσ. 3-5. 
### Αναφορές


Κατηγορία:Διοργανώσεις στίβου στην Ελλάδα
Κατηγορία:Στίβος το 1925
Κατηγορία:Θράκη (διαμέρισμα)
Ασούρ Ουμπαλίτ Α΄

Ο **Ασούρ Ουμπαλίτ** ήταν βασιλιάς της Ασσυρίας (1366 π.Χ. - 1330 π.Χ. ), γιος και διάδοχος του Εριμπά Αντάντ Α', που αποτίναξε την κηδεμονία των Μιταννί από την Ασσυρία. Ήταν η περίοδος που οι Μιταννί παρουσίασαν σημαντική κάμψη λόγω της επίθεσης που δέχθηκαν από τον Χετταίο βασιλιά Σουπιλουλιούμας ο οποίος αφού τους κατέκτησε τους έκανε υποτελείς του. Σταδιακά η ισχύς των Χετταίων άρχισε να πέφτει, αυτό το εκμεταλλεύθηκαν με τον καλύτερο τρόπο οι Ασσύριοι προς όφελος τους. Ο Ασούρ Ουμπαλίτ ξεκίνησε διπλωματικές σχέσεις με την Αίγυπτο, κάτι που εξόργισε τον Κασσίτη βασιλιά της Βαβυλώνας Μπουρνά Μπουριάς Β΄ (1359 - 1333 π.χ.). Η αυξανόμενη ισχύς των Ασσυρίων αναγνωρίστηκε τελικά από τον Κασσίτη βασιλιά Μπουρνά Μπουριάς, ο οποίος προχώρησε σε 
διπλωματικές σχέσεις με την Ασσυρία και παντρεύτηκε την θυγατέρα του Ασούρ Ουμπαλίτ. Οι αντίπαλοι του στη Βαβυλώνα αντέδρασαν έντονα στον γάμο και ο Κασσίτης βασιλιάς δολοφονήθηκε (1333 π.χ.). Ο Ασούρ - Ουμπαλίτ έκανε εκστρατεία στη Βαβυλώνα για να εκδικηθεί τον θάνατο του γαμπρού του, καθαίρεσε τον σφετεριστή τοποθετώντας βασιλιά τον Κουριγάλζου Β' (1332 - 1308 π.χ.) γιο του Μπουρνά Μπουριάς Β'. Ο Κουριγάλζου λίγο αργότερα στράφηκε εναντίον του ίδιου του ευεργέτη του πραγματοποιώντας εκστρατεία κατά της Ασσυρίας. Ο Ασούρ Ουμπαλίτ τους σταμάτησε έξω από την Ασσούρ λίγο πριν από τον θάνατο του. Αργότερα ο Κουριγάλζου αποκρούστηκε οριστικά από τον Ασσύριο διάδοχο.

## Πηγές
**M. van de Mieroop – A history of the ancient near east, 2006, pp. 127-128*
**J. Oates – Babylon, 2003, pp 91-92*

Κατηγορία:Βασιλείς της Ασσυρίας
Κατηγορία:Βασιλείς του Σύμπαντος
Ασούρ ριμ νισεσού

Ο **Ασούρ-ριμ-νισεσού**, ήταν βασιλιάς της Ασσυρίας (1409 π.Χ. - 1401 π.Χ.) μεγαλύτερος γιος και διάδοχος του βασιλιά της Ασσυρίας Ασούρ-μπεν-νισεσού.

## Πηγές

**K. Radner (1998). The Prosopography of the Neo-Assyrian Empire, Volume 1, Part I: A. The Neo-Assyrian Text Corpus Project. p. 209.*
**J. A. Brinkman (1973). "Comments on the Nasouhi Kinglist and the Assyrian Kinglist Tradition". Orientalia 42: 312.*

Κατηγορία:Βασιλείς της Ασσυρίας
Ασούρ μπεν νισεσού

Ο **Ασούρ-μπεν-νισεσού**, ήταν βασιλιάς της Ασσυρίας (1418 π.Χ. - 1409 π.Χ.), γιος και διάδοχος του βασιλιά της Ασσυρίας Ασούρ Νιραρί Β', υποτελής των Μιτάννι υπέγραψε συνθήκη με τη Βαβυλώνα.

## Πηγές

**A. K. Grayson (1972). Assyrian Royal Inscriptions, Volume 1. Otto Harrassowitz. p. 38. §236—240.*
**A. K. Grayson (1975). Assyrian and Babylonian chronicles. J. J. Augustin. pp. 158, 209.*

Κατηγορία:Βασιλείς της Ασσυρίας
.onion

**.onion** είναι ψευδο-top-level όνομα τομέα που ορίζει μια ανώνυμη κρυφή υπηρεσία που είναι προσβάσιμη μέσω του δικτύου  Tor.  Οι διευθύνσεις αυτές δεν είναι πραγματικά ονόματα DNS, και το .onion TLD (top level domain) δεν βρίσκεται στο Internet DNS root, αλλά έχοντας εγκατεστημένο το κατάλληλο λογισμικό proxy, τα διαδικτυακά προγράμματα όπως ένας περιηγητής διαδικτύου αποκτούν πρόσβαση σε διευθύνσεις .onion στέλνοντας το αίτημα διαμέσου των σέρβερς του δικτύου Tor. Οι διευθύνσεις *.onion είναι επίσης άμεσα προσβάσιμες μέσα από τον εξειδικευμένο TOR Browser. 

Ο σκοπός της χρήσης ενός τέτοιου συστήματος είναι να επιτρέπει τόσο στον πάροχο των πληροφοριών όσο και στο άτομο που έχει πρόσβαση σε αυτές τις πληροφορίες να είναι πολύ δύσκολο να ανιχνευθούν.

Το όνομα "onion" αναφέρεται στην τεχνική δρομολόγησης onion routing, που χρησιμοποιείται από το δίκτυο Tor έτσι ώστε να εξασφαλίσει την ανωνυμία των χρηστών και των παρόχων.

## Παραπομπές


## Εξωτερικοί σύνδεσμοι
* Tor: Οδηγίες για να προσφέρετε υπηρεσίες μέσω του Tor
* Tor Links Directory 
* Άρθρο που εξηγεί τις κρυφές υπηρεσίες του δικτύου Tor

Κατηγορία:Ιστότοποι
Μάχη του Τσαλντιράν

thumb|right|Το σημείο που έγινε η μάχη
Η **μάχη του Τσαλντιράν** (περσικά: چالدران , τουρκικά: Çaldıran, Van)  έγινε στις 23 Αυγούστου του 1514 (ανατολικά της λίμνης Βαν, κοντά στα σύνορα της σημερινής Τουρκίας με το Ιράν) και έληξε με νίκη των οθωμανικών στρατευμάτων ενάντια στην περσική Αυτοκρατορία των Σαφαβιδών.  Η νίκη αυτή είχε ως αποτέλεσμα οι Οθωμανοί να αποκτήσουν τον έλεγχο του βορείου Ιράκ και της ανατολικής Μικράς Ασίας. Η μάχη όμως ήταν μόνο η αρχή καταστροφικού πολέμου σαράντα ενός ετών μεταξύ των δύο αυτοκρατοριών που έληξε μόλις το 1555 με την Συνθήκη της Αμάσειας . Ενώ οι Οθωμανοί είχαν συχνά το πάνω χέρι, οι Πέρσες κατά το μεγαλύτερο μέρος του πολέμου διατηρούσαν τα εδάφη τους. Όλες οι απώλειες των Σαφαβιδών στις κυρίως σιιτικές μητροπολιτικές περιοχές της Περσίας (όπως το Αζερμπαϊτζάν, το Λουριστάν και το Κιρμανσαχάν) αποδείχθηκαν προσωρινές, αφού ανακτήθηκαν από τους οθωμανούς αμέσως μετά από κάθε μάχη. Ωστόσο η απώλεια του Ιράκ καθώς και της ανατολικής Μικράς Ασίας έγινε μόνιμη.

Στο Τσαλντιράν οι Οθωμανοί είχαν μεγαλύτερο και καλύτερα εξοπλισμένο στρατό με δύναμη μεταξύ 60.000 και 200.000, ενώ οι Κιζιλμπασήδες Τουρκομάνοι αριθμούσαν περίπου 40.000 έως 80.000. Ο Σάχης Ισμαήλ Α΄, ο οποίος τραυματίστηκε και παραλίγο να αιχμαλωτιστεί στην μάχη, αποσύρθηκε στο παλάτι του και αποχώρησε από την κυβέρνηση, αφού οι σύζυγοί του συνελήφθησαν από Σελίμ Α΄ και τουλάχιστον μία δόθηκε για να παντρευτεί έναν από τους διοικητές του Σελίμ. Η μάχη έχει ιστορικά ιδιαίτερη σημασία, γιατί όχι μόνο καταργούσε την ιδέα ότι ο Μουρσίντ (δάσκαλος) των Σιιτών Κιζλιμπασί ήταν αλάνθαστος,, αλλά επίσης όρισε πλήρως τα οθωμανικά - σαφαβιδικά σύνορα και οδήγησε τους Κούρδους αρχηγούς να διεκδικήσουν την εξουσία τους και να στρέψουν την υποταγή τους από τους Σαφαβίδες στους Οθωμανούς.

## Παραπομπές


## Εξωτερικοί σύνδεσμοι
* 

Κατηγορία:Μάχες της Οθωμανικής Αυτοκρατορίας
Κατηγορία:Δυτική Αρμενία
Εριμπά Αντάντ Α΄

Ο **Εριμπά Αντάντ Α΄**, ήταν  βασιλιάς της Ασσυρίας (1392 π.Χ. - 1366 π.Χ.), γιος του Ασούρ-ριμ-νισεσού σφετερίστηκε τον θρόνο από τον ανιψιό του Ασούρ ναντίν αχέ Β΄. Επί βασιλείας του η κυριαρχία των Μιτάννι άρχισε να παρουσιάζει κάμψη στην Ασσυρία λόγω εμφυλίων συγκρούσεων στη Βαβυλώνα.

## Πηγές

**P. Talon (1998). "Eriba-Adad". In K. Radner. The Prosopography of the Neo-Assyrian Empire, Volume 1, Part II: A. The Neo-Assyrian Text Corpus Project. p. 400.*

Κατηγορία:Βασιλείς της Ασσυρίας
Ασούρ ναντίν αχέ Β΄

Ο **Aσούρ-ναντίν-αχέ Β΄**, βασιλιάς της Ασσυρίας (1401 π.Χ. - 1392 π.Χ.) γιος και διάδοχος του βασιλιά της Ασσυρίας Ασούρ-ριμ-νισεσού, ανατράπηκε από τον θείο του Εριμπά Αντάντ Α'.

## Εξωτερικοί σύνδεσμοι

*ΑΣΟΥΡ-ΝΑΝΤΙ-ΑΧΕ Β'

Κατηγορία:Βασιλείς της Ασσυρίας
Astronomica

Το **Astronomica** είναι το τέταρτο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε τον Αύγουστο του 1999 μέσω της δισκογραφικής εταιρείας "Spitfire Records". Επίσης, κυκλοφόρησε σε μορφή διπλού CD με τρία επιπλέον τραγούδια, ενώ στις 16 Ιανουαρίου 2007 η εταιρεία "Metal Mind" κυκλοφόρησε αυτή την έκδοση του άλμπουμ συμπεριλαμβάνοντας στο δεύτερο CD το ΕΡ "*War of the Worlds*", το οποίο περιείχε οκτώ επιπλέον κομμάτια.

Αυτός ήταν ο πρώτος δίσκος του συγκροτήματος από το 1991, όταν και διαλύθηκαν. Τα νέα μέλη που πλαισίωναν τους Ντρένινγκ, Λορντς και Τζάκσον ήταν ο τραγουδιστής Γουέιντ Μπλακ και ο πρώην ντράμερ των Savatage, ΄Στιβ Γουόχολζ.

Για την προώθηση του δίσκου οι Crimson Glory περιόδευσαν στην Ευρώπη μαζί με τους Kamelot και τους Evergrey, αλλά λόγω προβλημάτων ανάμεσα στα μέλη του σχήματος, διαλύθηκαν και πάλι.

## Τραγούδια
1. **March to Glory** *(Drenning, Lords, Martinez)* - 3:28
2. **War of the Worlds** *(Drenning, Lords)* - 4:08
3. **New World Machine** *(Drenning, Lords, Martinez)* - 4:14
4. **Astronomica** *(Drenning, Lords, Martinez)* - 4:54
5. **Edge of Forever** *(Drenning, Lords, Martinez)* - 5:47
6. **Touch the Sun** *(Drenning, Lords, Martinez)* - 5:55
7. **Lucifer's Hammer** *(Drenning, Lords)* - 4:25
8. **The Other Side of Midnight** *(Drenning, Lords, Martinez)* - 4:29
9. **Cyber-Christ** *(Drenning, Lords)* - 5:14
10. **Cydonia** *(Drenning, Lords, Martinez)* - 5:47

;μπόνους τραγούδια στη digi-pack έκδοση
1. **Painted Skies (Live)**
2. **Queen of the Masquerade (Live)**
3. **Lost Reflection (Live)**

;μπόνους τραγούδια στη digi-pack έκδοση του 2006
4. **War of the Worlds**
5. **Astronomica (demo)**
6. **Touch the Sun (demo)**
7. **Dragon Lady (Live)**
8. **Eternal World (Live)**
9. **Painted Skies (Live)**
10. **Queen of the Masquerade (Live)**
11. **Lost Reflection (Live)**

## Τα μέλη του συγκροτήματος
Το "*Astronomica*" ηχογραφήθηκε από τους εξής μουσικούς:

* Γουέιντ Μπλακ - φωνητικά
* Τζον Ντρένινγκ - κιθάρα
* Μπεν Τζάκσον - κιθάρα
* Τζεφ Λορντς - μπάσο
* Στηβ Γουόχολζ - τύμπανα

## Πηγές
* Astronomica - Crimson Glory | Songs, Reviews, Credits | AllMusic
* CD Reviews - Astronomica Crimson Glory - Blabbermouth.net
* Crimson Glory - Astronomica - Encyclopaedia Metallum - The Metal Archives

Κατηγορία:Δισκογραφία των Crimson Glory
Κατηγορία:Άλμπουμ του 1999
Midnight (τραγουδιστής)

Ο **Midnight** (*πραγμ. αγγλικό όνομα John Patrick Jr. McDonald*) ήταν τραγουδιστής της χέβι μέταλ μουσικής σκηνής, γνωστός για τη συμμετοχή του στο συγκρότημα Crimson Glory.

## Βιογραφία
Ο Midnight γεννήθηκε στις 29 Απριλίου 1962 στις Ηνωμένες Πολιτείες.

Το 1982, έγινε μέλος των Pierced Arrow, οι οποίοι άλλαξαν το όνομα τους σε Beowulf και λίγο αργότερα σε Crimson Glory. Ο πρώτος τους δίσκος κυκλοφόρησε το 1986, για να ακολουθήσουν τα "*[[Transcendence]]*" και "*[[Strange and Beautiful]]*" πριν ο Midnight αποχωρήσει από το σχήμα. Τα άλμπουμ αυτά καθιέρωσαν το συγκρότημα ως ένα από τα σπουδαιότερα της progressive / power metal σκηνής.

Οι Crimson Glory διαλύθηκαν μερικούς μήνες αργότερα με κάποια μέλη τους να συνεχίζουν με τους Erotic Liquid Culture, ενώ ο Midnight έμεινε έξω από τα μουσικά δρώμενα κατά τη δεκαετία του '90. Το 2000 κυκλοφόρησε το ΕΡ "*Songs from the Attic*" μαζί με τον Μπόμπι Κόβακς, ενώ την επόμενη χρονιά ηχογράφησε το πρώτο του προσωπικό άλμπουμ με τίτλο "*M*", μία σπάνια πλέον κυκλοφορία αφού τυπώθηκαν μόλις 500 αντίτυπα τα οποία διανεμήθηκαν μέσω του προσωπικού του διαδικτυακού φόρουμ.

Στις 25 Απριλίου 2005, κυκλοφόρησε το άλμπουμ "*Sakada*" μέσω της "Black Lotus Records", ενώ την ίδια χρονιά επέστρεψε στους Crimson Glory. Το συγκρότημα περιόδευσε σε Ευρώπη και Αμερική, ξεκινώντας τις ηχογραφήσεις για ένα νέο στούντιο δίσκο, ο οποίος θα έφερε τον τίτλο "*Divine Chaos*", αλλά στις αρχές του 2007 ο Midnight απολύθηκε λόγω προβλημάτων στην συμπεριφορά του.

Ακολούθησε άλλο ένα περιορισμένης κυκλοφορίας άλμπουμ με τίτλο "*All Souls Midnight*". Στις 8 Ιουλίου 2009, ο Midnight πέθανε λόγω στομαχικού ανευρύσματος.

## Δισκογραφία

## Παραπομπές


## Πηγές
* Midnight biography
* All Soul's Midnight Discography
* Midnight - Encyclopaedia Metallum: The Metal Archives
* [Midnight | Music Biography, Streaming Radio and Discography - AllMusic Allmusic]
* Former CRIMSON GLORY Singer MIDNIGHT Dead At 47

## Εξωτερικοί σύνδεσμοι
* All Soul's Midnight - Tribute To The Legend Of Crimson Glory

Midnight (τραγουδιστής)
Chapulling

μικρογραφία
Το **chapulling** (τούρκικα: çapuling) είναι ένας νεολογισμός στην αγγλική γλώσσα, ο οποίος ξεκίνησε στις Διαδηλώσεις στο Πάρκο Γκεζί (2013) και προέρχεται από την χρήση από τον Πρωθυπουργό Ερντογάν του όρου çapulcu (σε ελέυθερη μετάφραση "αλήτης" ή "βάνδαλος" ή "πλιατσικολόγος") για να περιγράψει τους διαδηλωτές.    Ο όρος υιοθετήθηκε από τους διαδηλωτές, αποκτώντας όμως μια νέα σημασία: "Πολέμησε για τα δικαιώματά σου"  

## Παραπομπές


Κατηγορία:Νεολογισμοί
Κατηγορία:Τουρκική γλώσσα
Κατηγορία:Επανοικειοποιημένες λέξεις
ΦΚ Εκράνας

Η **ΦΚ Εκράνας** (λιθουανικά: *Panevėžio futbolo klubas Ekranas*) ήταν ένας λιθουανικός σύλλογος ποδοσφαίρου με έδρα την πόλη Πανεβεζίς. Ιδρύθηκε το 1964 και διαλύθηκε το 2014.

Έχει κερδίσει το Πρωτάθλημα Λιθουανίας το 1985 (Σοβιετική Λιθουανία), 1993, 2005, 2008, 2009, 2010, 2011 και 2012, το Κύπελλο Λιθουανίας το 1985 (Σοβιετική Λιθουανία), 1998, 2000, 2010 και 2011 και το Σούπερ Καπ Λιθουανίας το 1998, 2006, 2010, 2011 και 2012.

Στις 5 Νοεμβρίου 2004, πριν από τον κρίσιμο αγώνα πρωταθλήματος με την ΦΜΚ Κάουνας, ο σύλλογος αποπέμφθηκε από το πρωτάθλημα με απόφαση της Εθνικής Ομοσπονδίας Ποδοσφαιρικών Συλλόγων της χώρας, λόγω της υπόθεσης των στημένων παιχνιδιών, όμως επανήλθε με εκ νέου απόφαση της Ομοσπονδίας την επόμενη ημέρα.

Τον Αύγουστο του 2006 η Εκράνας κέρδισε το πρώτο της Κύπελλο Πρωταθλητριών Βαλτικής στη Λιέπαγια, κερδίζοντας τη πρωταθλήτρια Εσθονίας ΤΒΜΚ Τάλιν με 6-4 και αποσπώντας ισοπαλία 1-1 από τη γηπεδούχο Λιέπαγιας Μέταλουργκς.

## Τίτλοι

thumb|right|250px|Φίλαθλοι της ΦΚ Εκράνας.

***[[Πρωτάθλημα ποδοσφαίρου Λιθουανίας|Α Λύγκα]]**
****Πρωταθλητές (7):** 1993, 2005, 2008, 2009, 2010, 2011, 2012
****Δεύτεροι (3):** 2003, 2004, 2006

***[[Κύπελλο Λιθουανίας (ποδόσφαιρο ανδρών)|Κύπελλο Λιθουανίας]]**
****Κυπελλούχοι (5):** 1985, 1998, 2000, 2010, 2011
****Φιναλίστ (3):** 1994, 2003, 2006

***[[Σούπερ Καπ Λιθουανίας (ποδόσφαιρο ανδρών)|Σούπερ Καπ Λιθουανίας]]**
****Κυπελλούχοι (4):** 1998, 2006, 2010, 2011
****Φιναλίστ (1):** 2009

***[[Πρωτάθλημα ποδοσφαίρου Λιθουανικής ΣΣΔ|Πρωτάθλημα Λιθουανικής ΣΣΔ]]**
****Πρωταθλητές (1):** 1985

## Εξωτερικοί σύνδεσμοι

* Επίσημη ιστοσελίδα

Κατηγορία:Αθλητικοί σύλλογοι Λιθουανίας
Κατηγορία:Ποδοσφαιρικές ομάδες Λιθουανίας
Τοντ Λα Τορ

Ο **Τοντ Λα Τορ** είναι αμερικανός τραγουδιστής και ντράμερ, γνωστός για τη συμμετοχή του στα συγκροτήματα των Crimson Glory και των Queensrÿche.

## Βιογραφία
Ο Λα Τορ γεννήθηκε στην Αγία Πετρούπολη της Φλόριντα των Ηνωμένων Πολιτειών. Από την παιδική του ηλικία ξεκίνησε να παίζει τύμπανα και να μαθαίνει να παίζει ακουστική κιθάρα. Έγινε γνωστός σαν ντράμερ διαφόρων τοπικών συγκροτημάτων, μέχρι το 2010.

Εκείνη τη χρονιά, ανέλαβε το μικρόφωνο των Crimson Glory, εμφανιζόμενος για πρώτη φορά μαζί τους στις 30 Οκτωβρίου 2010 στο φεστιβάλ "Pathfinder Metal Fest", στη Τζόρτζια των Ηνωμένων Πολιτειών. Στα τέλη της επόμενης χρονιάς, ξεκίνησαν να δουλεύουν σε ένα νέο άλμπουμ, αλλά το Φεβρουάριο του 2013 ο Λα Τορ ανακοίνωσε την αποχώρηση του από το συγκρότημα λόγω της χαμηλής ενεργητικότητας τους.

Στις 29 Μαΐου του 2012, είχε ανακοινωθεί η ένταξη του τραγουδιστή στο συγκρότημα των Queensrÿche αναλαμβάνοντας τη θέση του Τζεφ Τέιτ. Το Νοέμβριο του 2012 ανακοινώθηκε ότι το συγκρότημα ξεκίνησε να δουλεύει στο επόμενο του άλμπουμ, το οποίο κυκλοφόρησε με τον απλό τίτλο "*[[Queensrÿche (άλμπουμ)|Queensrÿche]]*" στα τέλη Ιουνίου του 2013. Ακολούθησε το "*[[Condition Hüman]]*" δύο χρόνια αργότερα.

## Δισκογραφία
### με τους Queensrÿche
* *[[Queensrÿche (άλμπουμ)|Queensrÿche]]* (2013)
* *[[Condition Hüman]]* (2015)

### Άλλες συμμετοχές
* Rockstar Superstar Project – *Serenity* (2010)
* Jon Oliva's Pain – *Festival* (2010)
* Craig Blackwell & Kelly Nunn – *No More Hellos* (2010)
* Tommy Vitaly – *Hanging Rock* (2012)

## Παραπομπές


## Πηγές
* Todd La Torre - Vocalist for Queensrÿche
* Todd La Torre - Encyclopaedia Metallum: The Metal Archives
* Planet Rock - Where Rock Lives on DAB Digital Radio

## Εξωτερικοί σύνδεσμοι

* Επίσημη ιστοσελίδα του Λα Τορ

Κατηγορία:Αμερικανοί τραγουδιστές
Κατηγορία:Αμερικανοί μουσικοί
Hellraiser: Best of the Epic Years

**Hellraiser: Best of the Epic Years** είναι ο τίτλος της συλλογής τραγουδιών του βρετανικού χέβι μέταλ συγκροτήματος Motörhead, η οποία κυκλοφόρησε στις 17 Μαρτίου 2003 σε μορφή CD μέσω της δισκογραφικής εταιρείας "Sony".
Το συγκεκριμένο άλμπουμ επικεντρώνεται στις ηχογραφήσεις του συγκροτήματος την περίοδο 1990 - 1992 και κυρίως στους δίσκους "*[[1916 (άλμπουμ)|1916]]*" του 1991 και "*[[March or Die]]*" του 1992, οι οποίοι ήταν οι μόνοι τους οποίους κυκλοφόρησαν μέσω της δισκογραφικής εταιρείας "Epic Records".

## Τραγούδια
1. **The One to Sing the Blues** *(Kilmister, Burston, Campbell, Taylor)* - 3:09
2. **Shut You Down** *(Kilmister, Burston, Campbell, Taylor)* - 2:41
3. **I Ain't No Nice Guy** *(Kilmister)* - 4:15
4. **Hellraiser** *(Kilmister, Osbourne, Wylde)* - 4:32
5. **Asylum Choir** *(Kilmister, Burston, Campbell)* - 3:41
6. **Bad Religion** *(Kilmister, Burston, Campbell)* - 5:02
7. **Eagle Rock** *(Kilmister, Burston, Campbell, Taylor)* - 3:09
8. **You Better Run** *(Kilmister)* - 4:51
9. **Cat Scratch Fever** *(Nugent)* - 3:53
10. **March or Die** *(Kilmister)* - 5:41
11. **Angel City** *(Kilmister)* - 3:58
12. **1916** *(Kilmister)* - 3:45
13. **Make My Day** *(Kilmister, Burston, Campbell, Taylor)* - 4:25
14. **Going to Brazil** *(Kilmister, Burston, Campbell, Taylor)* - 2:30
15. **Dead Man's Hand** *(Kilmister, Burston, Campbell, Taylor)* - 3:31
16. **R.A.M.O.N.E.S.** *(Kilmister, Burston, Campbell, Taylor)* - 1:27

## Θέσεις τσαρτ
***Hellraiser: Best of the Epic Years*** *(άλμπουμ)*

***Επίσημη κυκλοφορία: [[17 Μαρτίου]] [[2003]]***

## Τα μέλη του συγκροτήματος
Τα τραγούδια τα οποία συμπεριλαμβάνονται στο "*Hellraiser: Best of the Epic Years*" ηχογραφήθηκαν από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Würzel - κιθάρα
* Μίκι Ντι - τύμπανα
* Φιλ "Philthy Animal" Τέιλορ - τύμπανα
* Slash - κιθάρα στο "*I Ain't No Nice Guy*"
* Όζι Όσμπορν - φωνητικά στο "*I Ain't No Nice Guy*"

## Πηγές
* Allmusic review
* Encyclopaedia Metallum review
* Φινλανδικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 2003
Νικητές στο Ρολάν Γκαρός (απλό ανδρών)

Το απλό ανδρών είναι το παλαιότερο από τα τουρνουά τένις που αποτελούν τη διοργάνωση του Ρολάν Γκαρός. Διοργανώθηκε για πρώτη φορά το 1891, με το όνομα Πρωτάθλημα της Γαλλίας, και μετείχαν σε αυτό ερασιτέχνες αθλητές που διέμεναν στη Γαλλία. Από το 1925 η διοργάνωση έγινε διεθνής.  Το 1934 δημιουργήθηκε ξεχωριστό τουρνουά για τους επαγγελματίες αθλητές, το οποίο διεξαγόταν παράλληλα με το τουρνουά των ερασιτεχνών. Από το 1968 η διοργάνωση μετατράπηκε σε ανοιχτό πρωτάθλημα, που σήμαινε πως στην ίδια διοργάνωση επιτρεπόταν η συμμετοχή ερασιτεχνών και επαγγελματιών αθλητών. 

Το κύπελλο που απονέμεται στον νικητή του τουρνουά του απλού ανδρών ονομάζεται, από το 1981, Coupe des Mousquetaires, προς τιμήν των Ρενέ Λακόστ, Ζαν Μποροτρά, Ζακ Μπρουνιόν και Ανρί Κοσέ και συνοδεύεται από έπαθλο 1,5 εκατομμυρίων ευρώ. Ο Ραφαέλ Ναδάλ είναι ο αθλητής με τους περισσότερους τίτλους ρολαν γκαρος στην ιστορία του τουρνουά.   

## Λίστα νικητών απλού ανδρών

*Ερασιτεχνικό Πρωτάθλημα της Γαλλίας (1891-1924)*

:Κατά τα χρόνια αυτά, πολύ λίγοι ξένοι παίκτες έλαβαν μέρος και δεν επετράπη στους επαγγελματίες τενίστες να λάβουν μέρος.

*Ερασιτεχνικό Διεθνές Γαλλικό Πρωτάθλημα  ("Γαλλικό ερασιτεχνικό") (1925-1967)*

:Για τα χρόνια αυτά το τουρνουά ήταν ανοικτό για ξένους παίκτες, δεν επιτρεπόταν όμως ακόμη η συμμετοχή επαγγελματιών τενιστών. Από το 1928  άρχισε να διεξάγεται στο  Ρολάν Γκαρός.

*Επαγγελματικό Διεθνές Γαλλικό Πρωτάθλημα  ("French Pro") (1934-1968)*
:Το τουρνουά αυτό προοριζόταν για τους "επίσημα επαγγελματίες" τενίστες και παιζόταν σε χώμα, στο γήπεδο του Ρολάν Γκαρός.

*Διεθνές Ανοικτό Γαλλικό Πρωτάθλημα  ("Γαλλικό Όπεν") (από το 1968)*

:Τουρνουά ανοικτό για επαγγελματίες και ερασιτέχνες τενίστες.

## Παραπομπές


## Πηγές
* Roland Garros Champions 

## Δείτε επίσης
;Ρολάν Γκαρός
*Λίστα νικητριών του Απλού Γυναικών
*Λίστα νικητών του Διπλού Ανδρών
*Λίστα νικητριών του Διπλού Γυναικών
*Λίστα νικητών του Διπλού Μικτών Ζευγαριών

;Στα υπόλοιπα Γκραν Σλαμ
*Νικητές στο Αυστραλιανό Όπεν (απλό ανδρών)
*Νικητές στο Γουίμπλεντον (απλό ανδρών)
*Νικητές στο Αμερικανικό Όπεν (απλό ανδρών)

Κατηγορία:Ρολάν Γκαρός
Άνταμσταουν

Το **Άνταμσταουν** () είναι ο μοναδικός οικισμός των Νήσων Πίτκαιρν και κατ' επέκταση η πρωτεύουσα ολόκληρου του νησιωτικού συμπλέγματος.

## Γενικές πληροφορίες
Ο οικισμός βρίσκεται στη βορειοκεντρική πλευρά του νησιού Πίτκαιρν και πολύ κοντά στο *Μπάουντι Μπέι*, το μοναδικό λιμάνι του νησιού. Έχει μόλις 48 κατοίκους σήμερα, αριθμός που θεωρείται και ως ο γενικός πληθυσμός της μικρής αυτής χώρας καθώς τα υπόλοιπα τρία νησιά του συμπλέγματος είναι ακατοίκητα. Μάλιστα, κατέχει το ρεκόρ της μικρότερης πρωτεύουσας στον κόσμο.

Η Άνταμσταουν είναι ο τόπος όπου οι περισσότεροι κάτοικοι τρώνε και κοιμούνται, ενώ εργάζονται και καλλιεργούν την τροφή τους σε άλλες περιοχές του νησιού. Υπάρχει πρόσβαση σε τηλεόραση, internet καθώς και ένα τηλέφωνο. Σύμφωνα με το Google maps, ο μοναδικός δρόμος της πρωτεύουσας στον οποίο έχει δοθεί όνομα αποκαλείται *The Hill of Difficulty* (Ο λόφος της δυσκολίας). Ακόμη, διατίθεται street view στο Google Maps στην περιοχή (νήσος Πίτκαιρν). 

## Φωτοθήκη


Αρχείο:Pitcairn - Church of Adamstown.jpg|Η εκκλησία της Άνταμσταουν
Αρχείο:Bounty bay.jpg|Το Μπάουντι Μπέι
Αρχείο:Geodesy Collection Pitcairn Island.jpg|Άφιξη με βάρκες στο Μπάουντι Μπέι



## Παραπομπές


## Εξωτερικοί σύνδεσμοι
* 

Κατηγορία:Νήσοι Πίτκαιρν
Κατηγορία:Πρωτεύουσες της Ωκεανίας
Νικήτριες στο Ρολάν Γκαρός (απλό γυναικών)

Το απλό γυναικών στο Ρολάν Γκαρός ξεκίνησε το 1897, ως μέρος του ερασιτεχνικού Πρωταθλήματος Γαλλίας. Προηγουμένως ήταν γνωστό και ως *Internationaux de France*

Ως το 1923, το Γαλλικό Πρωτάθλημα ήταν ανοικτό μόνο σε Γαλλίδες. Από το 1925, το Γαλλικό Πρωτάθλημα έγινε ανοικτό σε όλες τις εθνικότητες. Το 1968 μετατράπηκε σε πρωτάθλημα «ανοικτού τένις», δηλαδή μετείχαν στο ίδιο τουρνουά τόσο ερασιτέχνες αθλήτριες όσο και επαγγελματίες. 

Στην νικήτρια του τελικού απονέμεται το κύπελλο *Coupe Suzanne Lenglen*, που ονομάζεται έτσι προς τιμήν της Γαλλίδας τενίστριας Συζάν Λενγκλέν. Το έπαθλο συνοδεύεται από χρηματικό έπαθλο 1,12 εκατομμυρίων ευρώ. 

## Νικήτριες του απλού γυναικών

## Παραπομπές


## Πηγές
* Roland Garros Champions 

## Δείτε επίσης
;Ρολάν Γκαρός
*Νικητές στο Ρολάν Γκαρός (απλό ανδρών)
*Νικητές στο Ρολάν Γκαρός (διπλό ανδρών)
*Νικήτριες στο Ρολάν Γκαρός (διπλό γυναικών)
*Νικητές στο Ρολάν Γκαρός (διπλό μικτό)

;Στα υπόλοιπα Γκραν Σλαμ
*Νικήτριες στο Αυστραλιανό Όπεν (απλό γυναικών)
*Νικήτριες στο Γουίμπλεντον (απλό γυναικών)
*Νικήτριες στο Αμερικανικό Όπεν (απλό γυναικών)

Κατηγορία:Ρολάν Γκαρός
We Sold Our Soul for Rock 'n' Roll

**We Sold Our Soul for Rock 'n' Roll** είναι ο τίτλος της συλλογής τραγουδιών του βρετανικού χέβι μέταλ συγκροτήματος Black Sabbath. Ο δίσκος κυκλοφόρησε στις 1 Δεκεμβρίου του 1975 μέσω της δισκογραφικής εταιρείας "Warner Bros." σε μορφή διπλού δίσκου βινυλίου και περιέχει τραγούδια από τους δίσκους των Black Sabbath οι οποίοι κυκλοφόρησαν από το 1970 μέχρι και το 1975.

Ο δίσκος βραβεύθηκε από την British Phonographic Industry ως ασημένιος λίγους μήνες μετά την κυκλοφορία του, ενώ έγινε χρυσός στις Ηνωμένες Πολιτείες το Φεβρουάριο του 1980, ενώ το 2000 βραβεύθηκε ως διπλά πλατινένιο άλμπουμ. 

## Τραγούδια
***LP 1***
1. **Black Sabbath** *(Iommi, Osbourne, Butler, Ward)* - 6:19
2. **The Wizard** *(Iommi, Osbourne, Butler, Ward)* - 4:24
3. **Warning** *(Dunbar/Dmochowski/Hickling/Moorshead)* - 10:28
4. **Paranoid** *(Iommi, Osbourne, Butler, Ward)* - 2:53
5. **War Pigs** *(Iommi, Osbourne, Butler, Ward)* - 7:55
6. **Iron Man** *(Iommi, Osbourne, Butler, Ward)* - 5:58
7. **Wicked World** *(Iommi, Osbourne, Butler, Ward)* - 4:47

***LP 2***
8. **Tomorrow's Dream** *(Iommi, Osbourne, Butler, Ward)* - 3:11
9. **Fairies Wear Boots** *(Osbourne, Butler)* - 6:13
10. **Changes** *(Iommi, Osbourne, Butler, Ward)* - 4:44
11. **Sweet Leaf** *(Iommi, Osbourne, Butler, Ward)* - 5:05
12. **Children of the Grave** *(Iommi, Osbourne, Butler, Ward)* - 5:18
13. **Sabbath Bloody Sabbath** *(Iommi, Osbourne, Butler, Ward)* - 5:45
14. **Am I Going Insane** *(Iommi, Osbourne, Butler, Ward)* - 4:16
15. **Laguna Sunrise** *(Iommi, Osbourne, Butler, Ward)* - 2:55
16. **Snowblind** *(Iommi, Osbourne, Butler, Ward)* - 5:33
17. **N.I.B.** *(Iommi, Osbourne, Butler, Ward)* - 6:08

## Θέσεις τσαρτ
***We Sold Our Soul for Rock 'n' Roll*** *(άλμπουμ)*

***Επίσημη κυκλοφορία: [[1 Δεκεμβρίου]] [[1975]]***

## Τα μέλη του συγκροτήματος
Τα τραγούδια τα οποία περιλαμβάνονται στο **We Sold Our Soul for Rock 'n' Roll** ηχογραφήθηκαν από τους εξής μουσικούς:

* **[[Όζι Όσμπορν]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπιλ Γουόρντ]]** - *τύμπανα*

## Πηγές
* Allmusic review
* Encyclopaedia Metallum
* Αμερικανικά τσαρτ
* Βρετανικά τσαρτ
* Σουηδικά τσαρτ

Κατηγορία:Άλμπουμ του 1975
Κατηγορία:Compilation άλμπουμ των Black Sabbath
Νικητές στο Ρολάν Γκαρός (διπλό ανδρών)

Το τουρνουά του διπλού ανδρών προστέθηκε το 1925 στο πρόγραμμα του Ρολάν Γκαρός (τότε Πρωτάθλημα Γαλλίας). Από το 1941 ως το 1945 το τουρνουά δεν διεξήχθη, λόγω του Δευτέρου Παγκοσμίου Πολέμου. Οι Ζαν Μποροτρά και Ρενέ Λακόστ ήταν οι πρώτοι νικητές του διπλού το 1925..	
Στους νικητές του διπλού ανδρών απονέμεται το κύπελλο *Coupe Jacques Brugnon*, προς τιμήν του Γάλλου τενίστα Ζακ Μπρουνιόν.

## Νικητές στο διπλό ανδρών

## Παραπομπές


## Δείτε επίσης
;Ρολάν Γκαρός
*Νικητές στο Ρολάν Γκαρός (απλό ανδρών)
*Νικήτριες στο Ρολάν Γκαρός (απλό γυναικών)
*Νικήτριες στο Ρολάν Γκαρός (διπλό γυναικών)
*Νικητές στο Ρολάν Γκαρός (διπλό μικτό)

;Στα υπόλοιπα Γκραν Σλαμ
*Νικητές στο Αυστραλιανό Όπεν (διπλό ανδρών)
*Νικητές στο Γουίμπλεντον (διπλό)
*Νικητές στο Αμερικανικό Όπεν (διπλό ανδρών)

Κατηγορία:Ρολάν Γκαρός
Νικήτριες στο Ρολάν Γκαρός (διπλό γυναικών)

Το τουρνουά του διπλού γυναικών προστέθηκε το 1907 στο πρόγραμμα του τότε Πρωταθλήματος Γαλλίας (το μετέπειτα Ρολάν Γκαρός).
Αρχικά οι συμμετέχουσες επιτρεπόταν να είναι μόνο Γαλλίδες, από το 1925 και μετά όμως συμμετέχουν και αθλήτριες από άλλες χώρες.
Στις νικήτριες του τελικού απονέμεται το κύπελλο *Coupe Simone Mathieu*.

## Oι νικήτριες στο διπλό γυναικών

## Παραπομπές


## Δείτε επίσης
;Ρολάν Γκαρός
*Νικητές στο Ρολάν Γκαρός (απλό ανδρών)
*Νικήτριες στο Ρολάν Γκαρός (απλό γυναικών)
*Νικητές στο Ρολάν Γκαρός (διπλό ανδρών)
*Νικητές στο Ρολάν Γκαρός (διπλό μικτό)

;Στα υπόλοιπα Γκραν Σλαμ
*Νικήτριες στο Αυστραλιανό Όπεν (διπλό γυναικών)
*Νικητές στο Γουίμπλεντον (διπλό)
*Νικήτριες στο Αμερικανικό Όπεν (διπλό γυναικών)

Κατηγορία:Ρολάν Γκαρός
Νικητές στο Ρολάν Γκαρός (διπλό μικτό)

Το τουρνουά του διπλού μικτών ζευγαριών προστέθηκε το 1902 στη διοργάνωση του Ρολάν Γκαρός (τότε Πρωτάθλημα Γαλλίας). Οι Αν ντε Μπορμάν και Μαξ Ντεκουζί αποτέλεσαν το πρώτο ζευγάρι νικητών στο εν λόγω τουρνουά. To 2020 δεν διεξήχθη λόγω της πανδημίας COVID-19.

Στους νικητές του τουρνουά απονέμεται το κύπελλο *Coupe Marcel Bernard*.

## Νικητές και Νικήτριες στο Διπλό μικτό

## Παραπομπές


## Δείτε επίσης
;Ρολάν Γκαρός
*Νικητές στο Ρολάν Γκαρός (απλό ανδρών)
*Νικήτριες στο Ρολάν Γκαρός (απλό γυναικών)
*Νικητές στο Ρολάν Γκαρός (διπλό ανδρών)
*Νικήτριες στο Ρολάν Γκαρός (διπλό γυναικών)

;Στα υπόλοιπα Γκραν Σλαμ
*Νικητές στο Αυστραλιανό Όπεν (διπλό μικτό)
*Νικητές στο Γουίμπλεντον (διπλό μικτό)
*Νικητές στο Αμερικανικό Όπεν (διπλό μικτό)

Κατηγορία:Ρολάν Γκαρός
Silk Road

Το **Silk Road** ήταν διαδικτυακή Μαύρη Αγορά που βρισκόταν στο Deep Web. Η πρόσβαση σε αυτό γινόταν αποκλειστικά μέσω του δικτύου Tor, έτσι ώστε οι χρήστες του να είναι ανώνυμοι και η ταυτότητα τους να παραμένει ασφαλής. Η ιστοσελίδα αυτή πρωτοεμφανίστηκε το 2011, ενώ η ανάπτυξη της είχε ξεκινήσει 6 μήνες πριν. Το Silk Road μερικές φορές συνηθίζονταν να αποκαλείται το Amazonή το eBay των ναρκωτικών.

Η εγγραφή των αγοραστών στο Silk Road ήταν απολύτως δωρεάν, αλλά οι πωλητές θα έπρεπε να αγοράσουν καινούργιους λογαριασμούς μέσω δημοπρασιών. Αυτή η πολιτική φέρεται να εφαρμόστηκε για να μετριάσει την πιθανότητα διανομής αλλοιωμένων προϊόντων από κακόβουλους πωλητές.

## Ιστορία
Το Silk Road ιδρύθηκε τον Φεβρουάριο του 2011. Ο γερουσιαστής των Ηνωμένων Πολιτειών Τσαρλς Σούμερ ζήτησε από τις ομοσπονδιακές αρχές, όπως η DEA και το Υπουργείο Δικαιοσύνης, να κλείσουν την ιστοσελίδα.Γρήγορα έγινε γνωστό λόγω της καλής ποιότητας των ναρκωτικών ουσιών τα οποία πωλούνταν εκεί. Οι χρήστες μπόρεσαν να βρουν ένα μέρος απο όπου θα μπορούσαν να αγοράζουν ότι ναρκωτικό θέλουν σε καλή ποιότητα και σε αρκετά καλή τιμή.

Την 1η Μαΐου του 2013 το Silk Road δέχτηκε επίθεση DDoS, για μικρό χρονικό διάστημα ήταν offline και η πρόσβαση σε αυτό ήταν αδύνατη.

## Προϊόντα
μικρογραφία|Η εικόνα που τοποθέτησε το FBI στο Silk Road, το οποίο θεωρήθηκε κρυμμένη υπηρεσία, μετά την σύλληψη του Ross William Ulbricht (του επονομαζόμενου Dread Pirate Roberts).
Μέχρι τον Απρίλιο του 2013, η ιστοσελίδα είχε 10.000 προϊόντα προς πώληση. Το 70% εξ αυτών ήταν ναρκωτικά που είναι παράνομα στις περισσότερες χώρες. Στο Silk Road κάποιος μπορούσε να βρει 340 διαφορετικές ποικιλίες ναρκωτικών, συμπεριλαμβανομένων της Ηρωίνης, του LSD, και της κάνναβης. 

Οι κανόνες χρήσης της ιστοσελίδας ανέφεραν ότι απαγορεύονταν η πώληση «οποιουδήποτε προϊόντος που ο σκοπός του είναι να βλάψει ή να εξαπατήσει.» Σε αυτή την κατηγορία προφανώς περιλαμβάνονταν η παιδική πορνογραφία, κλεμμένες πιστωτικές κάρτες, δολοφονίες και όπλα μαζικής καταστροφής.

## Διαβάστε Επίσης
*The Hidden Wiki

## Αναφορές


## Εξωτερικοί σύνδεσμοι
* 'Silk Road' website called the Amazon of heroin, cocaine // ABC Action News report,  10 Ιουνίου 2011
* ALEXIS C. MADRIGAL, Libertarian Dream? A Site Where You Buy Drugs With Digital Dollars // *The Atlantic*, 1 Ιουνίου 2011
* Brennon Slattery, U.S. Senators Want to Shut Down Bitcoins, Currency of Internet Drug Trade  // *PC World*, 10 Ιουνίου 2011
* Brett Wolf, Senators seek crackdown on "Bitcoin" currency  // Reuters, 8 Ιουνίου 2011 
* «Silk Road: eBay For Drugs», *Addiction*
* Eileen Ormsby, The drug's in the mail // The Age, Victoria, 27 Απριλίου 2012
* Eileen Ormsby, «The new underbelly» // The Sydney Morning Herald, 1 Ιουνίου 2012
* What is Silk Road 
* Australian Penthouse story: “The High Road: Silk Road, an online marketplace like no other”, January 2012
* SILK ROAD: A VICIOUS BLOW TO THE WAR ON DRUGS
* Hidden Wiki
*«Unravelling the dark web»

Κατηγορία:Ιστότοποι αγοραπωλησιών
If You Have to Ask

Το **If You Have to Ask** είναι το δεύτερο τραγούδι και το τελευταίο single από το πέμπτο άλμπουμ των Red Hot Chili Peppers, Blood Sugar Sex Magik. Το 1993 δημιουργήθηκε ένα βίντεο κλιπ αλλά ο σκηνοθέτης παραμένει άγνωστος.
Είναι ένα από τα 2 βίντεο κλιπ που εμφανίζεται ο κιθαρίστας Arik Marshall (με το άλλο να είναι το "Breaking the Girl") αφού ήταν στη μπάντα για λιγοστούς μήνες. Δεν συμπεριλήφθηκε στο Greatest Hits και μαζί με το "Aeroplane" είναι τα μοναδικά βίντεο κλιπ που δεν συμπεριλήφθηκαν στην επίσημη εφαρμογή της μπάντας. Το τραγούδι δεν έχει υποστεί επεξεργασία αφού στο τέλος ακούγεται το συνεργείο της μπάντας να χειροκροτεί τον Τζον Φρουσιάντε και τη μπάντα να πανηγυρίζει. Έχει ερμηνευθεί σε όλες τις περιοδείες της μπάντας εκτός από την One Hot Minute Tour.

## Τραγούδια
**CD single (1993)**

# "If You Have to Ask (Edit)"
# 
# "If You Have to Ask (Disco Krisco Mix)"
# 
# "If You Have to Ask (Scott And Garth Mix)"
# 
# "Give It Away (In Progress)"

**12" single (1993)**

# "If You Have to Ask (Disco Krisco Mix)"
# 
# "If You Have to Ask (Album)"
# 
# "If You Have to Ask (Friday Night Fever Blister Mix)"
# 
# "Give It Away (In Progress)"

Κατηγορία:Τραγούδια των Red Hot Chili Peppers
Κατηγορία:Τραγούδια του 1991
Κατηγορία:Singles του 1993
Angel Witch (άλμπουμ)

Το **Angel Witch** είναι το πρώτο στούντιο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 12 Μαρτίου 1980 μέσω της δισκογραφικής εταιρείας "Bronze Records". Ο δίσκος επανεκδόθηκε σε μορφή διπλού CD μέσω της "Sanctuary Records" περιλαμβάνοντας τέσσερα τραγούδια από την εμφάνιση του συγκροτήματος στο "Friday Rock Show" του "BBC", επτά ντέμο εκτελέσεις, οκτώ εκτελέσεις τραγουδιών που περιλήφθηκαν σε σινγκλ και το "*Baphomet*" από τη συλλογή "*Metal for Muthas*".

Η ηχογράφηση του "*Baphomet*" ήταν και η αφετηρία της καριέρας του συγκροτήματος, κυκλοφορία η οποία ώθησε τη δισκογραφική εταιρεία "ΕΜΙ" να τους προτείνει συμβόλαιο, το οποίο όμως ακύρωσε μετά την χαμηλή εμπορική επιτυχία του πρώτου σινγκλ των Angel Witch με τίτλο "*Sweet Danger*". Τελικά, το συγκρότημα κυκλοφόρησε το ντεμπούτο-άλμπουμ του μέσω της "Bronze Records".

Ο δίσκος θεωρείται ένας από τους καλύτερους του μουσικού κινήματος New Wave of British Heavy Metal και έλαβε ιδιαίτερα θετικές κριτικές, με το "Allmusic" να του δίνει 4,5 στα 5 αστέρια και το "Metal Storm" να το βαθμολογεί με μέσο όρο 9,2 / 10.

## Τραγούδια
1. **Angel Witch** *(Heybourne)* - 3:25
2. **Atlantis** *(Heybourne)* - 3:42
3. **White Witch** *(Heybourne)* - 4:48
4. **Confused** *(Heybourne)* - 2:52
5. **Sorceless** *(Heybourne)* - 4:16
6. **Gorgon** *(Heybourne)* - 4:06
7. **Sweet Danger** *(Heybourne)* - 3:07
8. **Free Man** *(Heybourne)* - 4:44
9. **Angel of Death** *(Heybourne)* - 4:52
10. **Devil's Tower** *(Heybourne)* - 2:28

## Θέσεις τσαρτ
***Sweet Danger*** *(σινγκλ)*

***Επίσημη κυκλοφορία: [[Ιούνιος]] [[1980]]***

## Τα μέλη των Angel Witch
Το **Angel Witch** ηχογραφήθηκε από τους εξής μουσικούς:

* **[[Κέβιν Χέιμπορν]]** - *[[κιθάρα]]*, *[[Φωνητική|φωνητικά]]*
* **Κέβιν Ριντλς** - *[[μπάσο]]*
* **Ντέιβ Χογκ** - *[[τύμπανα]]*

## Παραπομπές


## Πηγές
* Allmusic review
* 30η επετειακή έκδοση
* Encyclopaedia Metallum review

Κατηγορία:Άλμπουμ του 1980
Κατηγορία:Άλμπουμ των Angel Witch
Ταινίες Exploitation

Ο ορισμός **ταινίες exploitation** (**exploitation**: εκμετάλλευση στα αγγλικά) αποτελεί μία ανεπίσημη ετικέτα, η οποία μπορεί να εφαρμοστεί σε οποιαδήποτε ταινία που γενικά θεωρείται ότι είναι τόσο χαμηλού προϋπολογισμού και χαμηλής ηθικής ή καλλιτεχνικής αξίας, και ως εκ τούτου προφανώς προσπαθεί να κερδίσει την οικονομική επιτυχία με την "εκμετάλλευση" μιας τρέχουσας τάσης ή ένα είδος εξειδίκευσης ή επιθυμίας για μακάβριο θέμα. Ο όρος "exploitation" είναι κοινός σε μάρκετινγκ ταινιών για την προώθηση ή τη διαφήμιση οποιουδήποτε είδους ταινίας· ταινίες που με ακραίες σκηνές είτε βίας είτε σεξ, προσπαθούν να προσελκύσουν το ενδιαφέρον του κοινού. Μια "ταινία exploitation", ωστόσο, λόγω του χαμηλού προϋπολογισμού της, στηρίζεται σε μεγαλύτερο βαθμό από το συνηθισμένο στην "εκμετάλλευση". Πολύ συχνά, οι ταινίες exploitation ευρέως θεωρούνται ότι είναι χαμηλής ποιότητας, και είναι γενικά "B-movies", αν και μερικές φορές προσελκύουν την προσοχή των κριτικών και γίνονται καλτ.  Μερικές ταινίες που μπορούν εύκολα να επισημανθούν ως "ταινίες exploitation" έχουν γίνει ρυθμιστές τάσης και ιστορικής σημασίας από μόνες τους, όπως *[[Η νύχτα των ζωντανών νεκρών]]* (1968). Μερικές ταινίες επίσης, μπορεί να διαφημίζονται από τους ίδιους τους παραγωγούς ως "ταινίες exploitation", προκειμένου να κεντρίσουν το ενδιαφέρον όσων αναζητούν ταινίες αυτού του είδους.

## Αναφορές


*
Κατηγορία:Κινηματογραφικά είδη
26 (αριθμός)

Το **26** (είκοσι έξι) είναι ο φυσικός αριθμός που βρίσκεται μετά από το 25 και πριν από το 27. Είναι ένας άρτιος αριθμός, αφού 26:2 = 13, δηλαδή διαιρείται με το 2, στο σύνολο των φυσικών αριθμών. Ο αριθμός 26 συμβολίζεται ως **XXVI** στο ρωμαϊκό σύστημα αρίθμησης και ως ΚϚ´ ή κς΄ στο ελληνικό σύστημα αρίθμησης.

## Στα μαθηματικά
* Το 26 είναι ένας σύνθετος αριθμός, αφού οι φυσικοί διαιρέτες του είναι 1, 2, 13 και 26, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 27.
* Το ανάπτυγμα πρώτων παραγόντων του 26 είναι 26 = 2 · 13.
* Το 26 είναι ημιπρώτος αριθμός, διότι αποτελεί γινόμενο δύο μη διακριτών πρώτων (2 · 13).
* Το Ρομβοκυβοκτάεδρο έχει 26 έδρες.

### Άλλες πράξεις
*Οι τετραγωνικές ρίζες του 26 είναι κατά προσέγγιση οι δύο άρρητοι αριθμοί ±5,0990195135927848300282241090228
* 26! = 26·25·24·23·22·21·20·19·18·17·16·15·14·13·12·11·10·9·8·7·6·5·4·3·2 = 403.291.461.126.605.635.584.000.000
* \mathrm{ {}^226 = 26 \uparrow\uparrow 2 = 26^{26} \simeq 6,1561195802071573107966742884002 \cdot 10^{36}} 

## Το 26 στη Χημεία
* Ο ατομικός αριθμός 26 αντιστοιχεί στο σίδηρο.

## Το 26 στην Αστρονομία
* Το Μεσιέ 26 είναι ένα ανοικτό σμήνος σε απόσταση περίπου 5.000 ετών φωτός στον αστερισμό Ασπίς.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
52 (αριθμός)

Το **52** (πενήντα δύο) είναι ο φυσικός αριθμός που βρίσκεται μετά από το 51 και πριν από το 53. Είναι άρτιος αριθμός, αφού 52:2 = 26, δηλαδή διαιρείται με το 2, στο σύνολο των φυσικών αριθμών. Ο αριθμός 52 συμβολίζεται ως **LII** στο ρωμαϊκό σύστημα αρίθμησης και ως ΝΒ΄ ή νβ΄ στο ελληνικό σύστημα αρίθμησης.

## Στα μαθηματικά
* Το 52 είναι ένας σύνθετος αριθμός,  αφού οι φυσικοί διαιρέτες του είναι 1, 2, 4, 13, 26 και 52, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 54.
* Το ανάπτυγμα πρώτων παραγόντων του 52 είναι 52 = 2²·13.

## Το 52 στη Χημεία
* Ο ατομικός αριθμός 52 αντιστοιχεί στο τελλούριο.
* Η μοριακή μάζα 52 (κατά προσέγγιση μονάδας) αντιστοιχεί (μεταξύ άλλων και) στο κυκλοβουταδιένιο.

## Το 52 στην Αστρονομία
* Το Μεσιέ 52 είναι ένα ανοικτό σμήνος σε απόσταση περίπου 5.000 ετών φωτός στον αστερισμό Κασσιόπη.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Γεώργιος Γιαννακός

Ο **Γεώργιος Γιαννακός** (Ιεράπετρα, 1840 - 1917) ήταν Έλληνας έμπορος και πολιτικός με καταγωγή από το Βόλο. Ανέπτυξε φιλανθρωπική και πολιτική δράση στο Λασίθι.

## Βιογραφία
Η μητέρα του ήταν λασιθιώτικης καταγωγής, καθώς καταγόταν από το χωριό Χριστός. Για το λόγο αυτό εγκαταστάθηκε στην Ιεράπετρα, όπου εργάστηκε ως έμπορος. Ήταν πολύ πλούσιος. Όταν ήταν επίσκοπος Ιεροσητείας ο Αμβρόσιος Σφακιανάκης,  του ανατέθηκαν πολλά κοινωφελή έργα.

Επίσης, στην Κρητική Βουλή διετέλεσε βουλευτής της επαρχίας Ιεράπετρας.

Απεβίωσε το 1917 και το όνομά του δόθηκε σε οδό της Ιεράπετρας. Με τη διαθήκη του, άφησε 2.000 χρυσές λίρες, με τις οποίες οικοδομήθηκε το γυμνασιακό συγκρότημα και έγιναν έργα ύδρευσης για την Ιεράπετρα. Η προτομή του Γιαννακού στήθηκε στον κήπο του σχολείου του Σταυρού.

## Πηγές
*Νικόλαος Τζώρτζης, "Τα Οδωνυμικά της Ιεράπετρας", σελ. 87, εκδ. Δήμου Ιεράπετρας, 2002 (β΄ έκδοση).

Κατηγορία:Βουλευτές Λασιθίου
Γράμος (αποσαφήνιση)

Με την ονομασία **Γράμμος**  ή **Γράμος** μπορεί να αναφέρονται:

* Γράμος, όρος της Ελλάδας και της Αλβανίας.
* Γράμος Καστοριάς ή *Γράμος*, οικισμός του δήμου Νεστορίου  της περιφερειακής ενότητας Καστοριάς.
* Γράμμος (Πέλλα), χείμαρρος της Περιφερειακής Ενότητας Πέλλας, παραπόταμος του Λουδία
* Γράμμος (Καστοριά), χείμαρρος της Περιφερειακής Ενότητας Καστοριάς, παραπόταμος του Αλιάκμονα
* Γράμμος (ταινία), ελληνική ταινία του 1971.

; Παρώνυμα
* Κοινότητα Γράμου, πρώην κοινότητα του νομού Καστοριάς.
* Γράμμουσα Λακωνίας, οικισμός του δήμου Ευρώτα της περιφερειακής ενότητας Λακωνίας.
Ρομαίν Γκροζάν

Ο **Ρομαίν Γκροζάν** (γαλλικά: *Romain Grosjean*, Γενεύη, Ελβετία, 17 Απριλίου 1986) είναι Γαλλοελβετός οδηγός Indycar. Ο πρώτος αγώνας στον οποίο πήρε μέρος ήταν το Ουγγρικό Γκραν Πρι του 2009 με τη Renault Formula 1, όταν πήρε τη θέση του Νέλσον Πικέ Jr ο οποίος απολύθηκε από την ομάδα.

## Βιογραφία
Ο Γκροζάν γεννήθηκε στη Γενεύη. Ξεκίνησε την καριέρα του από τα καρτ. Παρά το γεγονός ότι έζησε όλα τα χρόνια στην Ελβετία, στη Φόρμουλα 1 αγωνίζεται κάτω από τη γαλλική σημαία.

Την Κυριακή 29 Νοεμβρίου 2020, στο Γκραν Πρι του Μπαxρέιν και λίγο μετά την εκκίνηση του αγώνα, ο Ρώσος οδηγός της Άλφα Τάουρι Ντανιίλ Κβίατ εμβόλισε το μονοθέσιο της Χάας το οποίο οδηγούσε ο Γκροζάν με αποτέλεσμα αυτό  να πέσει επάνω στην προστατευτική μπαριέρα. Η σύγκρουση του μονοθεσίου με την μπαριέρα ήταν τόσο σφοδρή που κόπηκε στη μέση και υπήρξε διαρροή βενζίνης. Εξαιτίας αυτής της διαρροής βενζίνης το μονοθέσιο τυλίχτηκε στις φλόγες αμέσως μετά τη σύγκρουση. Ο Γκροζάν μπόρεσε και βγήκε μόνος του απ' το φλεγόμενο μονοθέσιο. Στο νοσοκομείο όπου διακομίστηκε, διαπιστώθηκε πως είχε ελαφρά εγκαύματα στα χέρια και στους αστραγάλους του.

## Παραπομπές


## Εξωτερικοί σύνδεσμοι
* 

Κατηγορία:Γάλλοι οδηγοί της Φόρμουλα 1
Κατηγορία:Ελβετοί οδηγοί Φόρμουλα 1
Βλίτο

Το **βλίτο** ή **βλήτο** είναι ετήσιο φυτό της οικογένειας των αμαρανθοειδών.  Η επιστημονική του ονομασία είναι ***Amaranthus blitum*** (***Αμάραντος το βλίτον***).

Είναι ιθαγενές της περιοχής της Μεσογείου αλλά έχει εισαχθεί σε πολλά μέρη του κόσμου, όπως στην ανατολική Βόρεια Αμερική. Τρώγεται σε πολλά μέρη του κόσμου. Εκτιμάται ιδιαιτέρως στην ελληνική κουζίνα όπου οι βλαστοί και τα φύλλα του τρώγονται βραστά με ελαιόλαδο και λεμόνι. 

Μεταφορικά βλίτο λέγεται ο χαζός.

## Παραπομπές


## Εξωτερικοί σύνδεσμοι
* 
* 
* 

Κατηγορία:Χόρτα
Κατηγορία:Μεσογειακή χλωρίδα
Κατηγορία:Εκφράσεις
Κατηγορία:Αμαρανθοειδή